**Віктарына «Г а р а д ы - с в я т ы н і»**

1. У якім маленькім беларускім гарадку існаваў музей старажытнасцяў?

2. У замку якога горада хаваўся выгнаннік з Залатой Арды - хан Тахтамыш?

3. Назавіце гарады, у якіх стаяць помнікі Францішку Скарыну.

4. У якім горадзе жыла Ядвіга Бараноўская - прататып Ядвісі з аповесці "У палескай глушы" Якуба Коласа?

5. Дзе знаходзілася бібліятэка, што паклала пачатак Бібліятэцы імя У. Леніна ў Маскве?

6. У якім горадзе ў часы княжання Гедыміна была сталіца Вялікага Княства Літоўскага?

7. Дзе пачынаў сваю літаратурную дзейнасць Іван Шамякін?

8. У якім горадзе стаіць помнік Міхалу Клеафасу Агінскаму?

9. Што такое "Вока прадбачання"?

10. Дзе нарадзіўзя Марк Шагал?

11. На гербе якога горада намалявана срэбраная вежа ў блакітным полі?

12. У якім горадзе Леся Украінка напісала паэму"Утрапёная"?

13. Каля якога горада развеяны прах Канстанціна Сіманава?

14. Дзе хрысцілі Адама Міцкевіча?

15. У якім горадзе працаваў павятовы лекар Станіслаў Нарбут - сын Тэадора Нарбута?

16. Дзе жылі знакамітыя беларускія археолагі, гісторыкі – браты Канстанцін і Яўстафій Тышкевічы?

17. Які горад Уладзімір Караткевіч называў "месцам майстроў"?

18. Назва якога горада звязана з імем разбойніка?

19. У якім маленькім гарадку стаіць помнік Рагнедзе і яе сыну?

20. Губернатарам якога беларускага горада быў вядомы расейскі пісьменнік Іван Лажэчнікаў?

2 1 . Дзе праходзяць фестывалі духоўнай музыкі "Магутны Божа"?

22. 3 якога горада ў гады вайны знік крыж Еўфрасінні Полацкай?

23. Дзе з XIII ст. стаіць унікальная вежа тыпу "данжон" - помнік абарончага дойлідства?

24. У якім горадзе знаходзіцца музей Вітольда Бялыніцкага-Бірулі ?

25. Чым знакаміты Слуцк?

26. Праз якія беларускія гарады праязджаў Аляксандр Пушкін?

27. Дзе нарадзіўся пісьменнік Уладзімір Арлоў?

28. Які беларускі горад Уладзімір Караткевіч называў міні-Кіевам?

29. У якім горадзе пасля вайны 1812 г. некаторы час жыў Аляксандр Грыбаедаў?

30. Дзе знаходзілася першая сталіца Вялікага Княства Літоўскага?

31. Які горад Уладзіслаў Галубок параўноўваў з Палесцінай?

32. Па замках якога горада блукае прывід Чорнай панны - Барбары Радзівіл?

33. Адкуль паходзіў знакаміты майстар Збройнай палаты Маскоўскага Крамля Сцяпан Палубес?

34. У якім беларускім горадзе жыла Эліза Ажэшка?

35. Дзе стаіць галоўны храм Беларусі? Як ён называецца?

36. Назавіце родны горад Уладзіміра Караткевіча.

37. Дзе знаходзіцца самы знакаміты на Беларусі замак?

38. Які горад называюць сэрцам беларускага Палесся?

39. Дзе выходзілі першыя беларускія газеты?

40. У якім горадзе стаіць помнік Канстанціну Астрожскаму?

41. Які горад называюць брамай краіны?

42. Дзе адбыўся літаратурны дэбют Васіля Быкава?

43. У які горад, паводле падання, для стварэння карціннай галерэі запрашалі Рэмбранта?

44. Які горад звязаны з імем Усяслава Чарадзея?

Лідзія КАМШСКАЯ,

Рэдактар аддзела часопіса "Роднае слова".